# name
"We always put things back where they belong": (des)legitimacions, (des)orientacions i (des)allotjaments a «We Have Always Lived in the Castle», de Shirley Jackson

# metadata.dc.description[].value
Màster Oficial en Construcció i Representació d'Identitats Culturals (CRIC), Facultat de Filologia, Universitat de Barcelona, Curs: 2022-2023, Tutora: Cristina Alsina Rísquez

# metadata.dc.description.abstract[].value
[cat] El següent Treball Final de Màster proposa una anàlisi de la novel·la «We Have Always Lived in the Castle» (1962), de Shirley Jackson, per abordar la complexitat de la subjectivitat femenina i concebre'n el procés de construcció en contacte amb les narratives familiars i patriarcals intrínseques a l'àmbit domèstic. Teòricament emmarcat en els estudis queer i el camp de la fenomenologia (Judith Halberstam i Sara Ahmed), amb especial atenció a les relacions subjecte-objecte, el projecte se centra en la identitat de gènere de les germanes Constance i Merricat Blackwood, i la llegeix com a inseparable de les connotacions socials, culturals i afectives impregnades en l'espai i en els objectes heretats de la família difunta. Aquest encreuament entre identitat i espai ha estat útil per analitzar com, a través de les pràctiques i actuacions domèstiques, tots els personatges perpetuen o desafien els estàndards (re)productius imposats per la mateixa família, alhora que contribueixen a la (des)legitimació de les seves jerarquies internes. Per tal d'abordar aquest compromís, bona part de la investigació es recolza en el concepte teòric de "desallotjament" proposat per Paula Geyh, i reflexiona sobre els sentiments conflictius i humans que pateixen les dones en el desig de desvincular-se físicament i simbòlicament de la casa familiar i patriarcal. Amb això, l'última secció del treball se centra en el final agredolç de la novel·la, per reafirmar com el potencial de canvi que hi ha en la domesticitat després de la crema de la casa s'interromp quan les germanes tornen a llocs familiars i coneguts.
CONCEPTES CLAU: We Have Always Lived in the Castle, Shirley Jackson, desallotjament, domesticitat, fenomenologia queer, literatura nord-americana

# metadata.dc.source[].value
Màster Oficial - Construcció i Representació d'Identitats Culturals (CRIC)

# metadata.dc.subject.other[].value
Jackson, Shirley, 1916-1965. We have always lived in the castle

# metadata.dc.title[].value
"We always put things back where they belong": (des)legitimacions, (des)orientacions i (des)allotjaments a «We Have Always Lived in the Castle», de Shirley Jackson